James Peace

**Kenneth James Peace** nianak ed Paisley, Setyembre 28, 1963. Sikato so sakey ya Scottish kompositor, concert pianist tan visual artist.

## Bilay
Si James Peace so niyanak ed Paisley (Scotland), nen Setyembre 28, 1963. Kaslakan ya panaon ed inkaugaw to so nanayam ed Helensburgh, sakey a resort ed gilig na dayat diad sagur na Scotland. Dakel so artists ed pamilya to (alimbawa si John McGhie), tan kanayon to si Felix Burns, sakey a sikat a kompositor na musika parad sayaw nen inmunan kapaldua na koma-20 siglo. Ginapoan to so manaral na piano nen manedad ya walora tan say primeron impantogtog to ed publiko et nen mantaon na labin-apat, tinogtog toy musika nen Scott Joplin. Sanen mantaon na labin-anem, sikatoy naawat ed Royal Scottish Academy of Music and Drama (natan et tatawagen ya: Royal Conservatoire of Scotland) bilang say sankaugawan ya sigpot-panaon ya estudyante ed interon panaon. Nen 1983, sikatoy nan-graduate ed Glasgow University a walaan na B.A. degree ed panagbangat na piano. Diad tinmumbok a taon et inawat to so diploma ed panagtogtog na musika kayari na inpantogtog to na Mendelssohn’s Piano Concerto No.1 kaiba so RSAMD orkestra. Kayari ton tinaynan so pormal a panagaral to, sikato so laba-labay na saray totoo ya pianista tan sikato so nanayam ed Edinburgh nen 1988-1991.

Si James Peace et nanayam ed Bad Nauheim, Alemanya (Alemano lenguahe: *Bundesrepublik Deutschland*) manlapud 1991-2009. Manlapu nen 1998 inaral to so tango, ya angipaway na CD ya *Tango escocés* (Scottish Tango) saray sarili ton komposisyon ed piano ya naimpluwensiya na tango, tan nen 2002 sikatoy nagmaliw a honoraryon membro (Ingles lenguahe: *Fellow*) na Victoria College of Music. Diad satan met lanlamang a taon et sikatoy nan-solo concert tours ed amianen na Alemanya nen Setyembre/Oktubre tan nen Nobyembre diad Arawin Bukig, ya inmunan impantogtog to ed gawa to ya *Tango XVII* ed Hong Kong.

Diad tinmumbok iran taon, saray impantogtog to so akasentro ed Europe. Tinogtog to so saray ginawa to ya tango diad saray onggendan a kabisera: Amsterdam, Athens, Berlin, Brussels, Helsinki, Lisboa, London, Madrid, Oslo, Reykjavík tan Vienna.

Nen 2008 sikatoy nagmaliw a honoraryon membro (Ingles lenguahe: *Fellow*) na London College of Music bilang panamabli ed saray serbisyo to ed tango.

Kayari na antikey ya panaon ya impanayam tod Edinburgh, pinmawil ed Alemanya nen Pebrero 2010 pian manayam ed Wiesbaden. Saya so angitonton ed sikaton nawalaan na balon inspirasyon ya manisip tan nanggawa na antikey iran pelikula ed saray arum ya komposisyon to. Say dokumentaryo ya pelikula ya *James Peace ed Wiesbaden* so sakey ed saray ginawa to ed sayan kategorya.

## Premyo tan saray Award
●      Unonan Premyo, Agnes Millar Competition. Glasgow, 1983

●      Unonan Premyo, Dunbartonshire EIS Competition. Glasgow, 1984

●      Unonan Premyo, Sibelius Essay Prize. Glasgow, 1985

●      Honorary Diploma, TIM International Competition. Roma, 2000

●      Honorary Diploma, IBLA Foundation. New York, 2002

●      Komemoratibon Medalya, International Piano Duo Association. Tokyo, 2002

●     Balitok ya Medalya, Académie Internationale de Lutèce. Paris, 2008

## Saray Manunan Komposisyon
●      The Waterfall (Say Pelag na danum)

●      Idylls (Say Pangkanta ed Kabuasan)

●      Lento Lacrimoso (Saray Agmakadngel a Luha)

●      Forgotten Leaves (Saray Alibangan ya Inyales)

●      Ballade (Ballad) 

●      Ceremonial March No.1 (Seremonyal a Panagmartsa numero 1)

●      Ceremonial March No.2 (Seremonyal a Panahmartsa numero 2)

●      Autumn Gold (Balitok ya Otonyo) 

●      Eternal Song (Andi-anggaan a Kanta)

●     "Parad Georgia" (Heorhiyano lenguahe: საქართველოსთვის)

         (saray liriko: Tamari Chikvaidze, Zurabi Chikvaidze tan James Peace)

●     24 Saray Tango parad solo piano

## Saray gawing ed labas
Souvenir de Buenos Aires - ''youtube''

Lento Lacrimoso - ''youtube''

Autumn Gold - ''youtube''

## Saray reperensiya